Kitab Suci Bocah nyuguhaké Saka Penganiaya Dadi Penginjil
Ditulis déning: Edward Hughes Digambari déning: Lazarus Alastair Paterson Dibesut déning: Ruth Klassen Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Gusti Allah nindakake prekara-prekara agung liwat umate ing pasamuwan wiwitan. Ana wong sing jenenge Filipus, lagi sibuk ngabarake bab Yésus marang wong-wong ing kutha sing rame banget. Nanging Gusti Allah ngutus dhèwèké menyang ara-ara samun. Geneya?
Gusti Allah pirsa ana wong lelungan ing ara-ara samun, panguwasa ing sangisore Ratu Sri Kandhake saka Etiopia. Dhèwèké lagi mulih lan maca buku khusus. Apa sampeyan bisa ngira apa buku kuwi?
Nalika Filipus manut marang Gusti Allah, Gusti Allah nuntun dhèwèké langsung menyang panguwasa sing lagi maca Sabda Allah tanpa ngerti. Dhèwèké ngajak Filipus bareng.
"Apa iki tegese?" panguwasa takon Filipus. Kretane krengket-krengket mlaku ing saindhenging ara-ara samun, Filipus banjur ngomong, pathokan saka Kitab Suci sing diwaca, martakake Gusti Yésus marang panjenengané.
Panguwasa Afrika langsung pracaya pesen ing Kitab Suci, nek Yésus Kristus kuwi Putraning Allah. Bareng weruh banyu, banjur ngandika: "Apa sing ngalangi aku ora dibaptis?"
Filipus banjur ngandika, "Yen panjenengan pracaya kanthi gumolonging atimu, panjenengan bisa uga." Nalika panguwasa mangsuli, "Aku pracaya yen Yésus Kristus iku Putraning Allah," Filipus nggawa wong mau menyang banyu lan dibaptis.
Nalika padha metu saka ing banyu, Roh Suci saka Gusti Allah nggawa Filipus, panggedhe Afrika ora weruh maneh. Dhèwèké banjur bali menyang Etiopia kanthi bungah!
Nanging sawetara wong sengit marang wong Kristen. Stefanus, salah siji kancane Filipus, dipateni dening wong-wong sing nesu amarga ora gelem krungu bab Yésus. Ana wong sing jenenge Saulus saka Tarsus sing mbantu mateni Stefanus. Saulus sengit marang kabeh wong Kristen.
Saulus, sing ngancam lan mateni wong-wong Kristen, banjur marani Imam Agung lan nampa surat sing menehi hak nyekel wong lanang utawa wadon sing pracaya Gusti Yésus.
Mesake Saulus saka Tarsus! Dhèwèké ora ngerti nek nglarani umate Gusti Allah, dhèwèké bener-bener nglarani Gusti Yésus dhéwé. Gusti Allah kudu nyegah Saulus. Nanging piye carane?
Gusti Allah "nyekel" Saulus! Nalika Saulus ana ing dalan menyang kutha Damsyik, Gusti Allah madhangi nganggo cahya sing padhang banget saka Swarga. Saulus tiba. Banjur krungu Swara.
"Sapa ta, Gusti?" Saulus bengok-bengok. "Aku iki Gusti Yésus, sing kokaniaya." Saulus karo gumeter lan gumun, banjur matur: "Gusti, punapa ingkang Paduka karsakaken?" Gusti ngandika, "Ngadega lan menyanga kutha, kowé bakal diwenehi apa sing kudu mbok tindakna."
Wong-wong sing bebarengan karo Saulus uga krungu swarane, nanging ora weruh sapa- sapa. Saulus tangi - lan nyadari nek dekne dadi wuta! Wong-wong mau banjur nuntun dhèwèké menyang Damsyik.
Ing kutha, Saulus telung dina ora bisa ndeleng lan ora mangan ora ngombe. Mbok menawa dhèwèké ngentekake wektu kanggo ndedonga marang Gusti Yésus sing wis ketemu karo dhèwèké ing dalan Damsyik.
Gusti Allah wis ngrancang kabeh. Ing Damsyik ana murid sing jenenge Ananias. Pangéran Yehuwah ngutus dhèwèké kanggo nulungi Saulus. Ananias wedi. Nanging dhèwèké manut marang Gusti Allah. Nalika numpangke tangan marang Saulus, wutane ilang - lan Saulus kapenuhan ing Roh Suci.
Saulus dibaptis. Banjur mangan. Bareng wis mangan, dhèwèké dadi kuwat. Saulus butuh kekuwatan. Dhèwèké duwe prekara sing penting banget sing arep dilakoke.
Saulus langsung martakake Kristus ana ing papan pangibadah, yen Panjenengané iku Putraning Allah. Wong-wong kang padha krungu padha gumun, banjur padha calathu, "Apa dudu wong iki kang nyirnakake wong-wong Kristen?" Lan sawetara padha sekuthon arep mateni Saulus.
Musuh-musuh Saulus sing anyar ngamat-amati gapura-gapura kutha arep mateni Saulus nek dhèwèké nyoba metu saka kutha. Nanging kanca-kancane sing anyar, yaiku wong- wong Kristen, nulungi dhèwèké ing wayah wengi ngudhunake saka tembok nganggo kranjang gedhe.
Saka wiwit kuwi, Saulus sing nganiaya wong Kristen urip dadi pengikut sing setya marang Guru anyare, yaiku Gusti Yésus Kristus.
Saka Penganiaya Dadi Penginjil Crita saka Pangandikané Gusti, Kitab Suci bisa digolèki ing Kisah Para Rasul 8-9 "'Kawedharipun pangandika Paduka punika madhangi'." Jabur 119:130
58 Cunthel